Caacupe | coetzeeblog
Category Archives: Caacupe
Posted by coetzee2014 in Caacupe, Mense
Gister, was weer dié dag, vakansiedag en die dag van die groot stap. Die warmste dag van die somer en omdat dit so warm was, was ek te lui om 'n nuwe blog te skryf, daarom plaas ek maar weer, hierdie oue.
Die eerste week van Desember, is die somer, in sy volle glorie, hier. Hoë humiditeit, ´n swetende massa mense, handoeke, flesse met water en gehoed met enige kleur en snit. Mense, groot en klein, aan die stap, hoofsaaklik uit die rigting van Asunción, om die waarheid te sê, die meeste, van die buurdorp Ypacaraí, 16,8 km. Natuurlik, is daar ander wat baie verder stap. Langs die pad oornag en selfs mense wat kruise saamdra. Fietse, perde en selfs ´n groep wat ou skotskarre gebruik. Die eindpunt, die basiliek van Caacupe. Sommige doen dit elke jaar, vir ander die wens om dit een keer in ´n leeftyd te doen. Dalk nié so belangrik soos vir ´n Moslem om Mekka te besoek nie.
Hierdie Katolieke gebruik, is vir mense, met ´n Evangeliese agtergrond, vreemd. Pelgrimstog, die straf om dit te stap en om dan vir die maagd te vra om jou en jou familie en ander te seën én jou sondes te vergewe. Vandag, die 8e Desember is dié dag vir die Maagd van Caacupe. Dit is algemeen bekend, wat ´n belangrike rol Maria, in die Rooms Katolieke kerk speel. Baie gebede, word afgestaan om direk na haar te bid. Vroeg in die 16e eeu, is ´n gekerstende Indiaan, se lewe gespaar, terwyl ´n groep Indiane, wat ongelowig was, hom agtervolg het. Hy het in ´n boom weggekruip en daar ´n onderneming gegee, dat hy uit daardie hout, ´n beeld van die Heilige Maagd sou skep. Hier het die belangrike dag vir die land ontstaan. Gedurende die voorafgaande week, word daar elke dag ´n diens gehou vir die baie teenwoordig en ook nagmaal bedien. As die weer saamspeel, op die plein voor die kerk, andersins binne, vir dié wat plek kan vind.
Nasionale vakansiedag. Vroegoggend het die klappers al afgegaan om dit te gedenk. Elke dorp en gemeenskap, het sy eie maagd, wat indirek die rol van Moeder Maria speel, by die aanhoor van die gebede en wense. Elkeen natuurlik op ´n ander datum. Die paaie in die omgewing van Caacupe, ´n nagmerrie. Stappers soontoe en busse vir die uitgputte mense wat weer tuis wil kom.